ENSV ÜVT 1989 nr 40 art 614


Tekst 
Eesti NSV kohaliku omavalitsuse aluste seaduse ja Eesti NSV Ülemnõukogu 1989. aasta 8. augusti otsuse «Haldusreformi läbiviimisest Eesti NSV-s» ellurakendamiseks haldusreformi esimesel etapil Eesti NSV Ülemnõukogu
Presiidium :

1. Valitavate külade, alevite, rajoonilise alluvusega linnade, rajoonide
ja vabariikliku alluvusega linnade rahvasaadikute nõukogude ülesandeks
on kohalikule omavalitsusele ülemineku kindlustamine, lähtudes
Eesti NSV kohaliku omavalitsuse aluste seadusest ning teistest Eesti NSV
seadusandlikest aktidest.

2. Küla, alevi ja rajoonilise alluvusega linna rahvasaadikute nõukogu
tegevuse põhieesmärgiks on vastava esmatasandi omavalitsusliku
haldusüksuse asutamine oma territooriumil.

3. Valla, alevi ja linna omavalitsusliku staatuse tunnustamiseks on
nõutavad vastava rahvasaadikute nõukogu poolt väljatöötatava vastava
omavalitsusliku valla, alevi või linna sotsiaalmajandusliku arengu kava
ja põhimääruse olemasolu, mille vastavust Eesti NSV Ülemnõukogu
Presiidiumi poolt kehtestatavatele nõuetele hindab Eesti NSV Ülemnõukogu
Presiidiumi moodustatav ekspertkomisjon. Ekspertkomisjoni
arvamusele tuginedes kinnitab Eesti NSV Ülemnõukogu Presiidium
valla, alevi või linna omavalitsusliku staatuse. Ülemnõukogu Presiidiumi
vastavas otsuses fikseeritud tähtajast alates astub vald, alev või linn
omavalitsusliku haldusüksuse õigustesse.

4. Maakonnad ja vabariiklikud linnad moodustatakse 1. jaanuarist
1990 olemasolevate rajoonide ja vabariikliku alluvusega linnade
halduspiirides. Nende staatusorganid ning nende pädevus ja funktsioneerimise
kord sätestatakse Eesti NSV kohaliku omavalitsuse aluste seadusega
ning teiste Eesti NSV seadusandlike aktidega. Seejuures toimub
vastavate organite formeerimine ja nende tegevus alates 10. detsembrist
1989 eelnimetatud seaduses ettenähtud korras.

5. Kuni käesoleva seaduse punktis 3 ettenähtud korras valla, alevi
või linna omavalitsusliku staatuse tunnustamiseni täidavad tema funktsioone
ja käsutavad vahendeid vastavad teise tasandi omavalitsusorganid.
Nad annavad eline nimetatud staatuse tunnustamist esmatasandi
rahvasaadikute nõukogude taotlusel neile üle neid Eesti NSV kohaliku
omavalitsuse aluste seaduses ja teistes Eesti NSV seadustes ettenähtud
volitusi, mille teostamine on esmatasandi vastavas haldusüksuses võimalik,
kui Eesti NSV seadusandlusega ei ole ette nähtud teisiti.

6. Eesti NSV kohaliku omavalitsuse aluste seaduse paragrahvides 13
ja 14 ettenähtud munitsipaalomandi hulka arvatava ettevõtete, asutuste
ja organisatsioonide vara vastavate kohalike omavalitsusüksuste munitsipaalomandusse
üleandmine toimub Eesti NSV Valitsuse poolt määratud korras ja ulatuses. Kuni vastava esmatasandi haldusüksuse omavalitsusliku
staatuse käesoleva seadluse punktis 3 ettenähtud korras tunnustamiseni
käsutab munitsipaalomandiks antud vara vastava teise tasandi
kohaliku omavalitsusüksuse täitevorgan. Kõik kohaliku omavalitsuse
organitele üleantavad ettevõtted, asutused ja organisatsioonid antakse
üle koos neile kuuluvate põhi- ja käibevahenditega.

7. Tallinnas jätkavad linnarajoonid tegevust kuni küsimuse täiendava
reguleerimiseni Eesti NSV seadusandlusega. Linnarajoonide ja
teiste Tallinna omavalitsuslike üksuste organite pädevuse piiritleb
Tallinna linnavolikogu. Tallinna linnarajoonide täitevorganite moodustamisel
lähtutakse Eesti NSV kohaliku omavalitsuse aluste seaduse
paragrahvi 6 lg. 8 ja paragrahvist 12, kusjuures nende täitevorganite
juhid ei või olla Tallinna linnavolikogu liikmed ning nad kinnitab
Tallinna linnavolikogu hiljemalt ühe kuu jooksul pärast nimetamist vastava
linnarajooni volikogu poolt.

8. Rahvakontrollikomiteede seadustega ettenähtud volitusi pikendatakse
kohtadel kuni Eesti NSV-s riikliku kontrollorganite süsteemi reorganiseerimiseni.

9. Juhul kui vastava volikogu otsusel moodustatakse maakonna ja
vabariikliku linna volikogu esimehe või tema asetäitja paigaline ametikoht,
samuti volikogu eestseisuse kantselei, siis nende palgafondi võib
volikogu näha vastavas maakonna või vabariikliku linna eelarves ette
kas kinnitatud palgafondi kokkuhoiu, eelarve vabade jääkide või muude
vahendite arvel. Volikogu esimehe või tema asetäitja, samuti volikogu
eestseisuse kantselei töötajate palgamäärad ei tohi ületada Eesti NSV Ministrite Nõukogu 1989. a. 11. oktoobri määrusega nr. 335 sätestatud
piirmäärasid.

10. Vastvalitud volikogu (rahvasaadikute nõukogu) esimese istungjärgu
avab vastava valimise territoriaalkomisjoni esimees, kes juhatab
istungjärgu tööd kuni volikogu (rahvasaadikute nõukogu) esimehe valimiseni
ning kirjutab alla volikogu (rahvasaadikute nõukogu) otsusele
esimehe valimise kohta. Kuni uue valitsuse (täitevkomitee) koosseisu
kinnitamiseni vastvalitud volikogu (rahvasaadikute nõukogu) poolt täidab
selle volitusi eelmise koosseisu valitsus (täitevkomitee).

11. Volikogu (rahvasaadikute nõukogu) ja selle eestseisuse otsustele
kirjutab alla volikogu (rahvasaadikute nõukogu) esimees, vastava valitsuse
(täitevkomitee) määrustele valla-, alevi-, maavanem või linnapea
(täitevkomitee esimees) ning valla-, alevi-, maakonna- või linnasekretär
(täitevkomitee sekretär).

12. Valla, alevi või linna omavalitsusliku staatuse kinnitamise hetkest
asub vastav rahvasaadikute nõukogu volikoguna täitma omavalitsuslikke
funktsioone täies mahus. Nõukogu enda initsiatiivil või vähemalt
poolte valijate nõudmisel või administratiivpiiride muutmisel vastava
haldusüksuse territooriumile lisandunud territooriumi osas määrab Eesti
NSV Ülemnõukogu Presiidium vastava nõukogu ennetähtaegse valimise.

13. Haldusreformi ettevalmistamise ja läbiviimise kindlustamiseks
Eesti NSV Ministrite Nõukogul näha ette alaliselt tegutseva tööorgani
moodustamine ning vajalikud vahendid riigieelarves.

14. Teise tasandi kohaliku omavalitsuse organitele soovitada haldusreformi
elluviimise tagamiseks näha kohalikes eelarvetes ette vajalikud
vahendid.

15. Käesolev seadlus kaotab kehtivuse pärast kõigi Eesti NSV haldusüksuste
omavalitsusliku staatuse tunnustamist.

Eesti NSV Ülemnõukogu Presiidiumi esimees A. RÜÜTEL
Eesti NSV Ülemnõukogu Presiidiumi sekretär A. ALMANN
Tallinn, 6. detsembril 1989.

Algallikas 
Tekst avaldati: Eesti Nõukogude Sotsialistliku Vabariigi Ülemnõukogu ja Valitsuse Teataja (Eesti NSV Ministrite Nõukogu Asjadevalitsus, 1989), 22. detsember 1989, 24. aastakäik, nr 40 (918), art 614, lk 867–869.

Õigusaktid
Eesti NSV Ülemnõukogu ja Valitsuse Teataja